ปีที่น่าผิดหวังของหุ้น IPO
ปิดฉากหุ้นไอพีโอปี 2560 อย่างเป็นทางการ หลังที่มีการทยอยเข้ามาซื้อขายในตลาดหลักทรัพย์ฯ  “รวมเบ็ดเสร็จในตลาด SET และตลาด mai จำนวน 38 ตัว” รวมมูลค่าระดมทุน 392,393.56 ล้านบาท โดยแบ่งเป็นหุ้นไอพีโอเข้า SET จำนวน 21 ตัว มีมูลค่าระดมทุน 83,660.60 ล้านบาท และหุ้นไอพีโอเข้า mai จำนวน 17 ตัว มีมูลค่าระดมทุน 8,732.96 ล้านบาท
2 ม.ค. 2561

ปิดฉากหุ้นไอพีโอปี 2560 อย่างเป็นทางการ หลังที่มีการทยอยเข้ามาซื้อขายในตลาดหลักทรัพย์ฯ  “รวมเบ็ดเสร็จในตลาด SET และตลาด mai จำนวน 38 ตัว” รวมมูลค่าระดมทุน 392,393.56 ล้านบาท โดยแบ่งเป็นหุ้นไอพีโอเข้า SET จำนวน 21 ตัว มีมูลค่าระดมทุน 83,660.60 ล้านบาท และหุ้นไอพีโอเข้า mai จำนวน 17 ตัว มีมูลค่าระดมทุน 8,732.96 ล้านบาท
ทั้งนี้หุ้นที่เข้าระดมทุนผ่านตลาดไอพีโอที่เข้าเทรดวันแรกมีทั้งราคาเหนือจองและหลุดจอง “เป็นไปตามสภาพ” โดยหุ้นที่เข้าเทรดวันแรกแล้วราคาเหนือจองในส่วนของหุ้นเข้าเทรดในตลาด SET ได้แก่ DDD, HUMAN, GULF, SKE, RSP, TOA, WPH, SKN, PRM, III, INGRS, FTE, BGRIM, GGC, ASAP, RPH และในส่วนของหุ้นเข้าเทรดในตลาด mai ได้แก่  VCOM, JKN, PORT, ADB, TITLE, FLOYD, CRD, SSP, ICN, ZIGA, MM, D, MGT, ETE, SE
อย่างไรก็ดีในจำนวนหุ้นทั้งหมดที่เข้าเทรดวันแรกราคาเหนือจองมากกว่า 100% ได้แก่ HUMAN และ ICN
ส่วนหุ้นที่เข้าเทรดวันแรกแล้วราคาหลุดจอง ในส่วนของหุ้นเข้าเทรดในตลาด SET ได้แก่ CPT, THG, GPI, WHAUP, TPIPP และในส่วนของหุ้นเข้าเทรดในตลาด mai ได้แก่ SUN, THMUI กลายเป็นความล้มแหลวตั้งแต่ปิดจองวันแรก
ทั้งนี้เมื่อเปรียบเทียบราคาหุ้น (ณ วันที่ 28 ธ.ค. 2560) กับราคาเสนอขายไอพีโอ กลับพบว่ามีหุ้นที่ราคายังคงปรับตัวขึ้นเหนือราคาไอพีโอมี ได้แก่ DDD, HUMAN, GULF, TOA, PRM, III, FTE, BGRIM, GGC,  ASAP, VCOM, JKN, PORT, TITLE, SSP, ICN, D, MGT, SE
ส่วนหุ้นที่ราคาซื้อขายปัจจุบันพลิกกลับมาต่ำกว่าราคาจองซื้อ ได้แก่ SKE, RSP, WPH, SKN, INGRS, RPH, ADB, FLOYD, CRD, ZIGA, MM, ETE
ขณะที่หุ้นที่หลุดจองวันซื้อขายวันแรกแล้วพลิกกลับมายืนเหนือราคาเสนอขายไอพีโอได้ คือ TPIPP และอีกตัวเป็น WHAUP เนื่องจากเดิมเสนอขายไอพีโออยู่ที่ 26.25 บาท อยู่ภายใต้พาร์ 5 บาท แต่ราคาพาร์มีการเปลี่ยนแปลงเมื่อวันที่ 17 ก.ค. 2560 มาเป็นพาร์ 1 บาท ทำให้ราคาปรับลง 5 เท่าตัว โดยจะทำให้ไอพีโอเทียบเคียงราคาใหม่ที่พาร์ 1 บาทนั้นจะได้ราคาอยู่ 5.25 บาท ดังนั้นจากที่ราคาหุ้น ณ วันที่ 28 ธ.ค. 2560 ปิดที่ 7.95 บาท ก็เปรียบได้ว่าราคาหุ้นปรับตัวขึ้นเหนือจอง
สำหรับหุ้นที่เข้าเทรดวันแรกแล้วราคาหลุดจอง อย่าง CPT, THG, GPI, SUN, THMUI พบว่า ราคาในวันที่ 28 ธ.ค. 2560 ราคาหุ้นซื้อขายก็ยังต่ำกว่าราคาจองซื้อ
(ราคาของหุ้นไอพีโอทั้งหมดดูจากตารางประกอบ)

ดังนั้นสิ่งที่นักลงทุนจะต้องทำความเข้าใจกับหุ้นไอพีโอให้มากขึ้น ว่าไม่ได้สวยหรูไปทุกตัว และราคาก็กลับมาต่ำกว่าราคาจองซื้อ จึงอยากให้นักลงทุนยึดหลักสำรวมในความละโมบอย่างเหมาะสม เพื่อจะไม่ตกเป็นเหยื่อของการจองหุ้นแล้วหลุดจองให้เจ็บปวดและขาดทุน                       